62018CJ0346_INF
Решение на Съда (шести състав) от 7 ноември 2019 г. —Rose Vision/Комисия
(Дело C‑346/18 P) (
1
)
„Обжалване — Финансирани от Европейския съюз проекти за научни изследвания — Седма рамкова програма за научни изследвания, технологично развитие и демонстрационни дейности (2007—2013) — Споразумения за предоставяне на безвъзмездна помощ за проектите FIRST, FutureNEM, sISI, 4NEM и SFERA — Одити, с които се констатират нередности при изпълнението на някои проекти — Решения на Европейската комисия да спре плащането на сумите по други проекти — Искане за обезщетение и искане за отмяна“
1.
Обжалване — Основания — Процесуално нарушение — Необходимост да са накърнени интересите на жалбоподателя
(член 58, първа алинея от Статута на Съда)
(вж. т. 32)
2.
Съдебно производство — Предмет на спора — Изменение в хода на производството — Забрана
(член 76 и член 84, параграф 1 от Процедурния правилник на Общия съд)
(вж. т. 43 и 114)
3.
Обжалване — Основания — Основание, изложено за първи път в производството по обжалване на съдебен акт — Недопустимост
(член 170, параграф 1 от Процедурния правилник на Съда)
(вж. т. 70)
4.
Обжалване — Основания — Неправилна преценка на фактитe и доказателствата — Недопустимост — Контрол на Съда върху преценката на фактитe и доказателствата — Изключване, освен в случай на изопачаването им — Основание: изопачаване на доказателствата — Необходимост да се уточни кои доказателства са изопачени и да се посочат грешките в анализа, довели до изопачаването им
(член 256, параграф 1, втора алинея ДФЕС; член 58, първа алинея от Статута на Съда; член 168, параграф 1, буква г) от Процедурния правилник на Съда)
(вж. т. 82 и 83)
5.
Обжалване — Основания — Повтаряне на основанията и доводите, изложени пред Общия съд — Липса на установяване на твърдяната грешка при прилагане на правото — Недопустимост
(член 256 ДФЕС; член 58, първа алинея от Статута на Съда)
(вж. т. 88)
6.
Съдебно производство — Сезиране на Общия съд на основание арбитражна клауза — Компетентност на Общия съд, определена единствено от член 272 ДФЕС и арбитражната клауза — Компетентност за разглеждане на установителен иск — Обхват — Забрана за произнасяне ultra petita
(член 272 ДФЕС; член 21 от Статута на Съда; член 76 и член 84, параграф 1 от Процедурния правилник на Общия съд)
(вж. т. 99, 100, 106, 107 и 116)
Диспозитив
1)
Отменя решението на Общия съд на Европейския съюз от 8 март 2018 г., Rose Vision/Комисия (T‑45/13 RENV и T‑587/15, непубликувано, EU:T:2018:124), доколкото в точка 160 от това решение Общият съд приема, че не следва на основание член 340, първа алинея ДФЕС да констатира договорни вреди, причинени на жалбоподателя вследствие на нарушение на точка II.22, параграф 1 от общите условия, съставляващи неразделна част от споразуменията, сключени между Rose Vision SL и Европейската комисия в рамките на Седма рамкова програма, приета с Решение № 1982/2006/ЕО на Европейския парламент и на Съвета от 18 декември 2006 година относно Седмата рамкова програма на Европейската общност за научни изследвания, технологично развитие и демонстрационни дейности (2007—2013).
2)
Отхвърля жалбата в останалата ѝ част.
3)
Установява, че Европейската комисия е нарушила споразумението за предоставяне на безвъзмездна помощ за проекта FutureNEM, що се отнася до поверителността на одит 11-INFS-025.
4)
Осъжда Rose Vision SL да понесе, наред с направените от него съдебни разноски, и половината от съдебните разноски на Европейската комисия във връзка с първоинстанционните производства и производствата по обжалване.
(
1
)	ОВ C 268, 30.7.2018 г.